Държавен вестник, бр. 93, 2010 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  93
Чл. 3. Иницииране на операции по издирване 
и спасяване се извършва след получаване на 
сигнал от оперативния комуникационно-инфор­
мационен център (ОКИЦ) на ГДГЗ от телефон 
112 или въз основа на заповед на началника 
на ОУГЗ.
Чл. 4. Сигналите от ОКИЦ и от телефон 
112 са според стандартните оперативни про­
цедури, определящи съдържанието на сигнала 
и съответната реакция.
Чл. 5. Със заповедта на началника на ОУГЗ 
задължително се определят:
1. основанието за започване на операцията 
(източникът на сигнала);
2. задачата, съставът и техниката на екипа 
за участие в операцията;
3. мястото за явяване и районът на действия;
4. трите имена и длъжността на ръководи­
теля на екипа;
5. редът за доклади и координация по време 
на операцията.
Чл. 6. Определеният за участие спасителен 
екип се придвижва на указаното място. След 
получаване на задачата от ръководителя на 
място, ако има такъв, се извършват инструк­
тажи на място от командира на спасителния 
екип и се пристъпва към действия.
Чл. 7. При организиране на операцията 
по издирване и спасяване ръководителят на 
операцията се запознава със:
1. обстановката според подадената инфор­
мация;
2. информация за или възможност за уто­
чняване на броя на пострадалите и моментното 
им състояние;
3. географските особености на района, в който 
ще се провежда операцията, и осигуряване на 
картен материал, ако е необходимо;
4. метеорологичните прогнози и особено­
стите на района;
5. средствата за обмен на информация с 
други екипи, участващи в операцията.
Чл. 8. Ръководителят на операцията:
1. след получаването на сигнала или заповед­
та на началника по чл. 5 и при пристигането 
на място извършва оценка на обстановката и 
при необходимост отправя искане до ОКИЦ за 
допълнителни сили или специалисти;
2. поставя конкретни задачи на спасителния 
екип/спасителните екипи;
3. осигурява комуникациите по време на 
операцията и при необходимост организира 
развръщането на пункт за управление;
4. посреща пристигналите допълнителни 
екипи и им поставя конкретни задачи;
5. организира извършването на инструктаж 
на място;
6. при опасност за живота на спасителите, 
участващи в операцията, може да я прекрати 
незабавно до премахване или ограничаване на 
опасността;
7. води дневник на операцията, в който се 
записват участвалите екипи и техните ръково­
дители, продължителността на смените, смените 
на ръководителя на операцията, всички изда­
дени и получени разпореждания и цялостното 
протичане на операцията.
Чл. 9. Операциите по издирване и спасяване 
се организират едновременно по цялата зона 
на мястото на намеса и продължават до от­
криване и извеждане на всички пострадали от 
зоната или до изчерпване на възможностите за 
спасяване на оцелели и издирване на загинали.
Чл. 10. От комплекса спасителни работи 
най-напред се извършват тези, от които зависи 
животът на пострадалите или осигуряването на 
тяхната безопасност. 
Чл. 11. При продължителна операция се 
осигурява посменна работа, като времетраенето 
на смените не може да бъде по-дълго от 12 часа 
съобразно атмосферните условия, спецификата 
на работата и наличните сили.
Чл. 12. Командирите на спасителни екипи 
и спасителите участват при обсъждането и 
приемането на тактики и техники за провеж­
дане на отделните елементи от издирването 
и спасяването. След вземане на решение за 
действие и след началото на операцията се 
спазва принципът на единоначалие, като ни­
кой няма право да извършва каквито и да е 
било действия без съгласуване с командира на 
спасителния екип.
Чл. 13. При смяна на спасителните екипи 
се организира предаване и приемане на райо­
на за работа както от ръководството, така и 
от работещите екипи. Времето за предаване 
и приемане е в рамките на работната смяна.
Чл. 14. При провеждане на операции по 
издирване и спасяване само представител на 
пресцентъра на Министерството на вътрешните 
работи или командира на спасителния екип 
след съгласуване с пресцентъра на МВР може 
да прави изявления и да дава информация на 
средствата за масово осведомяване.
Чл. 15. Ръководителят на операцията по из­
дирване и спасяване при възможност организира 
документиране провеждането на операцията 
чрез фото- и видеозаснемане, включително 
дата и час на дейността. След приключването 
на операцията материалите се предават за 
съхранение (не по-малко от 10 г.) в ОУГЗ по 
място на операцията.
Чл. 16. Командирът на спасителния екип 
взема решение за приключване на издирването 
и спасяването и за прекратяване на операцията. 
Решението се взема съобразно обстановката, 
като се има предвид следното:
1. издирването се прекратява само в слу­
чаите, когато:
а) всички вероятни райони са били обслед­
вани;
б) всички вероятни местоположения на 
пострадали са били проверени;